Diari Oficial de la Generalitat Valenciana


Sumari del DOGV 1717, del 05-02-1992 (1992/823849)

DECRET 10/1992, de 16 de gener, del Govern Valencià, pel qual accepta la cessió gratuïta de la propietat d'una parcel.la de terreny de 4.298,6 m2 de superfície, situada a Vila-real, en la carretera de l'Ermita, destinada a residencia de la tercera edat, realitzada per l'Ajuntament de Vila-real.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/01/16/10/dof/vci/html**

### Dades del document

Número de DOGV
:   1717

Data del DOGV
:   05-02-1992

Secció del DOGV
:   DISPOSICIONS GENERALS

Número del document
:   1992/823849


Data del document
:   16-01-1992

Organisme emissor
:   Conselleria d'Economia i Hisenda

Tipus de document
:   Decret

Decret 10/1992, de 16 de gener, del Govern Valencià, pel qual accepta la cessió gratuïta de la propietat d'una parcel·la de terreny de 4.298,6 m2 de superfície, situada a Vila-real, en la carretera de l'Ermita, destinada a residència de la tercera edat, realitzada per l'Ajuntament de Vila-real.  
L'Ajuntament de Vila-real, en sessions plenàries realitzades els dies 27 de març i 18 d'octubre de 1991, acordà la cessió gratuïta a la Generalitat Valenciana d'una parcel·la de terreny situada en la carretera de l?Ermita de Vila-real, propietat d'aquest ajuntament. -  
La cessió es realitza amb el fi determinant de construir-hi una residència de la tercera edat.  
A petició del Conseller de Treball i Afers Socials, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de la Generalitat Valenciana, de 24 d'octubre, de Patrimoni de correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 16 de gener de 1992,  
DECRETE  
Article primer   
S'accepta la cessió a títol gratuït, realitzada per l'Ajuntament de Vila-real, de la parcel·la de terreny de 4.298,6 m2 els límits de la qual són:  
Est, camí de l?Ermita; oest, terrenys de la Mutua Industrial Castellonense i camí pas Fundació Flors; sud, pas Fundació Flors; nord, parcel·la adjudicada al Sr. Enrique Vidal Ibáñez i la Sra. Cristobalina Cantos Guirado i terrenys propietat de la Mutua Industrial Castellonense.  
Figura inscrita en el Registre de la Propietat núm. 1 de Vila-real, inscripció 1ª finca 61.158, al foli 37 del llibre 810 d'aquesta ciutat, tom 1.214 de l'arxiu.  
Article segon  
Aquesta cessió gratuïta de la parcel·la comporta el compromís, per part de la Generalitat Valenciana, de construir-hi una residència de la tercera edat.  
Article tercer  
El dret de propietat derivat d'aquesta cessió s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 16 de gener de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI